|  |
| --- |
|  |
|  | |

DECLARAŢIE DE ANGAJAMENT  
PRIVIND POLITICA DE MANAGEMENT AL RISCURILOR

Politica de management al riscului la nivelul **Universității de Medicină şi Farmacie „Victor Babeş” din Timişoara** este de a adopta cele mai bune practici de identificare, evaluare şi control eficient al riscurilor, inclusiv cele privind protejarea bunurilor şi a informaţiilor, prevenirea şi depistarea fraudelor şi greşelilor, calitatea documentelor de contabilitate şi producerea în timp util de informaţii de încredere, referitoare la segmentul financiar şi de management. Pentru a se asigura că riscurile sunt eliminate sau reduse la un nivel acceptabil, care nu afectează modul de funcţionare al **UMFVBT** sau calitatea serviciilor furnizate, toţi angajaţii trebuie să înţeleagă natura riscului, să-şi asume şi să accepte responsabilitatea pentru riscurile asociate domeniului lor de activitate.

Riscul operaţional reprezintă probabilitatea ca apariţia unui eveniment să afecteze capacitatea **Universității de Medicină şi Farmacie „Victor Babeş” din Timişoara** de a-şi îndeplini obiectivele, sarcinile şi aşteptările clienţilor (studenţilor,medici rezidenti, studenţilor-doctoranzi, cursanţilor).

Riscul de corupţie reprezintă probabilitatea de materializare a unei ameninţări de corupţie care vizează un angajat, un colectiv profesional sau un domeniu de activitate, determinată de atribuţiile specifice şi de natură să producă un impact cu privire la îndeplinirea obiectivelor sau activităţilor **UMFVBT**.

Trebuie menţionat că anumite riscuri vor exista întotdeauna şi că nu vor fi niciodată complet eliminate. Toţi angajaţii trebuie să înţeleagă natura riscului şi să accepte responsabilitatea pentru riscurile asociate domeniului lor de activitate.

**Universitatea de Medicină şi Farmacie „Victor Babeş” din Timişoara** are obligaţia de a analiza sistematic, cel puţin o dată pe an, riscurile legate de desfăşurarea activităţilor sale, de a elabora planuri corespunzătoare, în direcţia limitării posibilelor consecinţe ale acestor riscuri, şi de a numi salariaţii responsabili în aplicarea planurilor respective. Modul în care vor fi abordate şi gestionate aceste riscuri prezintă o importanţă majoră pentru succesul **UMFVBT.** Trebuie menţinut un echilibru între nivelul acceptabil al riscurilor şi costurile pe care le implică aceste acţiuni.

Prin implementarea Managementului Riscurilor dorim să aplicăm în mod eficace metode de identificare, evaluare şi control al riscurilor, atât operaţionale cât şi de corupţie, prin care să reducem frecvenţa şi gravitatea riscurilor la cele mai mici niveluri de tolerare, în toate procesele şi activităţile noastre.

Managementul riscurilor, ca instrument de management performant, fiind esenţial în procesul de adoptare al deciziilor,de derulare a activităţilor,de protejare a **UMFVBT**, răspunde obiectivelor şi priorităţilor acesteia.

Analiza şi evaluarea riscurilor este organizată pe bază de metode înţelese şi aprobate de managementul **UMFVBT**.

**Universitatea de Medicină şi Farmacie „Victor Babeş” din Timişoara** se concentrează în primul rând pe măsuri de prevenire a riscurilor şi în mod excepţional pe reducerea consecinţelor produse de un eveniment nefavorabil.

Ne angajăm sa asigurăm toate resursele necesare pentru identificarea, evaluarea, prevenirea şi controlul riscurilor operaţionale şi de corupţie,asigurând astfel dezvoltarea integrităţii, a responsabilităţii, a rezistenţei faţă de riscurile de corupţie prin asigurarea unui proces decizional receptiv,incluziv, participativ şi reprezentativ la toate nivelurile, în conformitate cu legislaţia naţională şi cu reglementările europene.

În calitate de Rector al **Universității de Medicină şi Farmacie „Victor Babeş” din Timişoara**, îmi asum dezvoltarea şi menţinerea unui mediu organizaţional benefic, eficient şi valid, în scopul reducerii vulnerabilităţii la riscuri, pentru ca **UMFVBT** să-şi atingă astfel obiectivele, asigurând calitatea serviciilor furnizate.

Această politică trebuie comunicată angajaţilor existenţi şi viitorilor angajati.

POLITICA DE MANAGEMENT AL RISCURILOR va fi evaluată şi actualizată în mod regulat, după cum va fi necesar.

Data: 05.12.2024

**Rector,**

**Prof. univ. dr. Octavian-Marius Crețu**